CELEX: 32010D0099
Language: fi
Date: 2010-02-16 00:00:00
Title: Neuvoston täytäntöönpanopäätös, annettu 16 päivänä helmikuuta 2010 , luvan antamisesta Liettuan tasavallalle jatkaa yhteisestä arvonlisäverojärjestelmästä annetun direktiivin 2006/112/EY 193 artiklasta poikkeavan toimenpiteen soveltamista

20.2.2010   
            
            
               FI
            
            
               Euroopan unionin virallinen lehti
            
            
               L 45/10
            
         NEUVOSTON TÄYTÄNTÖÖNPANOPÄÄTÖS,
   annettu 16 päivänä helmikuuta 2010,
   luvan antamisesta Liettuan tasavallalle jatkaa yhteisestä arvonlisäverojärjestelmästä annetun direktiivin 2006/112/EY 193 artiklasta poikkeavan toimenpiteen soveltamista
   (ainoastaan liettuankielinen teksti on todistusvoimainen)
   (2010/99/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 291 artiklan 2 kohdan,
   ottaa huomioon yhteisestä arvonlisäverojärjestelmästä 28 päivänä marraskuuta 2006 annetun neuvoston direktiivin 2006/112/EY (1) ja erityisesti sen 395 artiklan 1 kohdan,
   ottaa huomioon Euroopan komission ehdotuksen,
   sekä katsoo seuraavaa:
   
               (1)
            
            
               Liettua pyysi komission pääsihteeristön 9 päivänä syyskuuta 2009 saapuneeksi kirjaamalla kirjeellä lupaa jatkaa direktiivin 2006/112/EY niistä säännöksistä, joissa säädetään siitä, kuka on velvollinen maksamaan arvonlisäveron veroviranomaisille, poikkeavan toimenpiteen soveltamista.
            
         
               (2)
            
            
               Komissio antoi direktiivin 2006/112/EY 395 artiklan 2 kohdan mukaisesti Liettuan pyynnön tiedoksi muille jäsenvaltioille 27 päivänä lokakuuta 2009 päivätyllä kirjeellä. Se ilmoitti Liettualle 29 päivänä lokakuuta 2009 päivätyllä kirjeellä saaneensa kaikki tiedot, jotka se katsoi tarvitsevansa pyynnön arviointiin.
            
         
               (3)
            
            
               Toimenpiteen tarkoituksena on, että vastaanottaja velvoitetaan edelleen maksamaan arvonlisävero tavaroiden luovutuksesta ja palvelujen suorituksesta, kun kyse on maksukyvyttömyysmenettelystä tai oikeudellisen valvonnan alaisesta velkasaneerausmenettelystä ja sahatavaraa koskevista liiketoimista.
            
         
               (4)
            
            
               Verovelvolliset, joihin sovelletaan maksukyvyttömyysmenettelyä tai oikeudellisen valvonnan alaista velkasaneerausmenettelyä, eivät voi taloudellisten vaikeuksiensa johdosta useinkaan maksaa luovuttamistaan tavaroista ja suorittamistaan palveluista arvonlisäveroa veroviranomaisille. Jos vastaanottaja on verovelvollinen, jolla on vähennysoikeus, se voi kuitenkin vähentää arvonlisäveron, vaikka tavaroiden luovuttaja tai palvelujen suorittaja ei ole maksanut sitä veroviranomaisille.
            
         
               (5)
            
            
               Liettualla on sahatavaramarkkinoiden ja niillä toimivien yritysten luonteen vuoksi ollut ongelmia kyseisillä markkinoilla, koska niitä hallitsevat pienet yritykset, jotka ovat usein jälleenmyyjiä ja välittäjiä, joita veroviranomaisten on ollut vaikea valvoa. Yleisin veronkiertotapa on se, että yritys laskuttaa asiakasta tavaran luovutuksesta, minkä jälkeen se katoaa jäljettömiin maksamatta veroa, mutta jättää asiakkaalle verovähennykseen kelpaavan laskun.
            
         
               (6)
            
            
               Poikkeuksen nojalla vastaanottaja, jos se on verovelvollinen, velvoitetaan maksamaan arvonlisävero edellä mainituissa tapauksissa, millä poistetaan veronkannossa esiintyvät ongelmat vaikuttamatta kuitenkaan maksettavan veron määrään. Tällä yksinkertaistetaan veroviranomaisten työtä veronkannon yhteydessä sekä toisaalta estetään tietyntyyppiset veropetokset ja veron kiertäminen. Tältä osin toimenpide poikkeaa direktiivin 2006/112/EY 193 artiklasta, jossa säädetään, että verovelvollinen, joka luovuttaa tavarat tai suorittaa palvelut, on yleensä velvollinen maksamaan niistä veron.
            
         
               (7)
            
            
               Toimenpiteeseen on aiemmin myönnetty lupa neuvoston päätöksellä 2006/388/EY (2), joka annettiin tuolloin sovelletun jäsenvaltioiden liikevaihtoverolainsäädännön yhdenmukaistamisesta – yhteinen arvonlisäverojärjestelmä: yhdenmukainen määräytymisperuste – 17 päivänä toukokuuta 1977 annetun kuudennen neuvoston direktiivin 77/388/ETY (3) nojalla.
            
         
               (8)
            
            
               Nykyisen poikkeavan toimenpiteen soveltamisen perusteena ollut oikeudellinen ja tosiasiallinen tilanne on pysynyt muuttumattomana. Sen vuoksi Liettualle olisi annettava lupa jatkaa toimenpiteen soveltamista määräajan.
            
         
               (9)
            
            
               Poikkeus ei vaikuta kielteisesti arvonlisäverosta saataviin unionin omiin varoihin,
            
         ON HYVÄKSYNYT TÄMÄN PÄÄTÖKSEN:
   1 artikla
   Poiketen siitä, mitä direktiivin 2006/112/EY 193 artiklassa säädetään, Liettualle annetaan lupa nimetä edelleen verovelvollinen, jolle luovutetaan seuraavia tavaroita ja suoritetaan seuraavia palveluja, velvolliseksi maksamaan arvonlisävero:
   
               a)
            
            
               verovelvollisen suorittamat tavaroiden luovutukset ja palvelut, kun kyseiseen verovelvolliseen sovelletaan maksukyvyttömyysmenettelyä tai oikeudellisen valvonnan alaista velkasaneerausmenettelyä;
            
         
               b)
            
            
               sahatavaran luovutukset.
            
         2 artikla
   Tämä päätös tulee voimaan päivänä, jona se annetaan tiedoksi.
   Sitä sovelletaan 1 päivästä tammikuuta 201031 päivään joulukuuta 2012.
   3 artikla
   Tämä päätös on osoitettu Liettuan tasavallalle.
   4 artikla
   Tämä päätös julkaistaan Euroopan unionin virallisessa lehdessä.
   
      Tehty Brysselissä 16 päivänä helmikuuta 2010.
      
         
            Neuvoston puolesta
         
         
            Puheenjohtaja
         
         E. SALGADO
      
   
   
      (1)  EUVL L 347, 11.12.2006, s. 1.
   
      (2)  EUVL L 150, 3.6.2006, s. 13.
   
      (3)  EYVL L 145, 13.6.1977, s. 1.